Узгадваю выступленне Брэсцкага камернага аркестра, якое арганізавалі ў раённай бібліятэцы імя Ф. Панфёрава. У канцэртнай праграме гучалі музычныя шэдэўры І.С. Баха, П.І. Чайкоўскага, А. Вівальдзі і іншых аўтараў. Здавалася, што мелодыя сама лілася са струн скрыпак, альтаў, віяланчэляў і кантрабаса. Слухачы нібы апынуліся ў цудоўнай краіне творчасці. Музыканты выконвалі розную музыку: то ціхую і пявучую, то гучную і грозную. У пералівах гукаў можна было пачуць шум дажджу, грукат навальніцы, пошчак салаўёў. У кожнага музычнага твора – свой характар, настрой.